ญาติเศร้า รับศพ พ่อแม่ลูกเหยื่อจ่าคลั่ง บำเพ็ญกุศลวัดสุทธจินดาวรวิหาร
ญาติเศร้า เดินทางรับศพ พ่อแม่ลูกเหยื่อจ่าคลั่ง กราดยิงโคราช ตั้งบำเพ็ญกุศลที่ วัดสุทธจินดาวรวิหาร พร้อมเผยงดรับพวงหรีด เนื่องจากประสงค์จะบริจาคเงินเพื่อการสาธารณกุศลให้ โรงพยาบาลมหาราชนครราชสีมาวันที่ 11 ก.พ. 2563 ผู้สื่อข่าวรายงานว่า ครอบครัวได้เดินทางไปรับศพ นายสุริยะ ลิมป์รัชตามร อายุ 44 ปี น.ส.ปภัชญา นวลรักษา อายุ 33 ปี และ ด.ช.ปรมะ ลิมป์รัชตามร อายุ 1 ปี สามพ่อแม่ลูก ที่ถูกจ่าทหารคลั่งยิงเสียชีวิตภายในศูนย์การค้าเทอร์มินอล 21 โคราช โดยมีรถทหารไปรอรับเคลื่อนขบวนศพไปยัง วัดสุทธจินดาวรวิหาร อ.เมือง จ.นครราชสีมาโดยในเวลา 16.00 น. วันเดียวกันนี้ จะมีพิธีพระราชทานน้ำหลวงอาบศพ ตั้งสวดอภิธรรมศพ และจะมีพิธีประชุมเพลิงในวันที่ 16 ก.พ. 2563 โดยงานนี้ทางเจ้าภาพของดรับพวงหรีด เนื่องจากทางเจ้าภาพมีความประสงค์จะบริจาคเงินเพื่อการสาธารณกุศลให้กับทางโรงพยาบาลมหาราชนครราชสีมา โดยในช่วงเย็นวันเดียวกันนี้ พล.อ.ประยุทธ์ จันทร์โอชา นายกรัฐมนตรี มีกำหนดเดินทางไปร่วมพิธีศพ ผู้เสียชีวิตที่จังหวัดนครราชสีมา เพื่อให้กำลังใจกับครอบครัวของผู้เสียชีวิตทุกรายอย่างไรก็ตาม ผู้สื่อข่าวรายงานว่า เหตุการณ์จ่าทหารคลั่งกราดยิงประชาชนผู้บริสุทธิ์ และเจ้าหน้าที่ในครั้งนี้ มีผู้เสียชีวิตรวม 30 คน บาดเจ็บ 58 คน ล่าสุดยังเหลือผู้บาดเจ็บนอนรักษาตัวอยู่โรงพยาบาลอีก 25 ราย แยกเป็นโรงพยาบาลมหาราชนครราชสีมา 19 ราย ในจำนวนนี้มีผู้ป่วยอาการสาหัส 5 ราย โรงพยาบาลค่ายสุรนารี 4 ราย และโรงพยาบาลกรุงเทพราชสีมา 2 ราย ส่วนผู้บาดเจ็บที่เหลือแพทย์อนุญาตให้กลับบ้านได้แล้ว.
ญาติเศร้า เดินทางรับศพ พ่อแม่ลูกเหยื่อจ่าคลั่ง กราดยิงโคราช ตั้งบำเพ็ญกุศลที่ วัดสุทธจินดาวรวิหาร พร้อมเผยงดรับพวงหรีด เนื่องจากประสงค์จะบริจาคเงินเพื่อการสาธารณกุศลให้โรงพยาบาล
กราดยิงโคราช,จ่าคลั่ง,พ่อแม่ลูก,วัดสุทธจินดาวรวิหาร,นครราชสีมา,ข่าวทั่วไป